
Onorat auditoriu, 


Să-mi daţi voie să vă amintesc că aceasta 
este o conferință şi nu un discurs, şi prin ur- 
mare, fiind o conferinţă, şi nu un discurs, are o 
parte de învățătură, care, nu numa! că nu per- 
mite partea de retorică, dar o înlătură în cea 
mal mare parte. 

Aceasta era bine de spus într'un timp cînd 
lumea este — şi de sigur nu gindesc să o critic 
pentru aceasta — fireşte mai setoasă de revela- 
țiuni şi de accente de pasiune, care aŭ şi ele 
locul lor unde trebuie, decît de lămuriri. Lămu- 
ririle însă iarăşi aŭ aici, în sala de conferinţă a 
Ateneului, locul lor. Și, fiindcă am fost rugat de 
Comitetul Ateneului ca înnainte de a întra în 
desvoltarea conterinţei mele să explic de ce 
Ateneul nu serbătoreşte anul acesta cîteva de- 
cenii de la întemeierea sa, îm! îndeplinesc da- 
toria pe care o uitasem la începutul acestor 
citeva cuvinte de întroducere. Nu e nevoie de 
mal largi explicațiuni pentru aceasta, de oare 
ce nu-i arde nimănul în momentul de faţă de 

jubileŭ. Natural însă că fiecare este dator să 
înlocuiască toate jubileele pe care nu le face 
prin toată munca pe care este dator să o în- 
deplinească. Şi, dacă aceasta se spune dẹ toată 
lumea, puțină lume îndeplineşte ceia ce se cu- 
prinde într'un astfel de sfat. 

Mă întorc la subiectul miei însuşi, după ce 
mi-am îndeplinit datoria față de instituţiunea. 
unde vorbesc. 

In ceia ce urmează o să caut a da încă o 
orientare pentru marea muncă pe care sîntem 
datori să o desfășurăm de acum înnainte. Căci 
nu de la o beţie de frase la un succes uşor o 
să trecem, pentru ca pe urmă să ne putem cu- 
funda, sau în indolenţa noastră obişnuită, saă în 
glorificarea cu gare întovărăşim, din nenorocire, 
şi lucrurile pe care le-am isprăvit şi cele pe care 
nu le-am isprăvit, ba Chiar şi pe cele pe care 
nu le-am „făcut. | 


Subiectul conferinței din seara acesta îl ştiţi: 
în ce sens se poate întrebuința cuvintul de po- 
poare balcanice ? i 

Unii dintre d-voastră ar putea să creadă că 
nu e momentul să se vorbească despre lucrurile 
din Balcani. Putem face, adecă, numai două lucruri 
astăzi: să se regrete creşterea violentă şi ne- 
dreaptă, prin mijloace care nu sînt cele mai 
vrednice de aprobare, a unui popor ce are 
calităţile sale, dar în momentul de față ni 
arată, cu vitejie, cu spirit de sacrificiu, cu ne- 
bunie, toate defectele sale. Şi, pe de altă parte, 

s'ar putea spune că în Balcani este un loc de 
plins: pentru poporul acela a cărui glorioasă su- 
ferință a fost de atitea ori proslăvită de către 
noi, după cuviinţă. şi aici la Atenei şi aiurea. 
Cum am spus însă, aceasta este o conferinţă de | 
explicaţiuni, şi nu o conferinţă de regrete, care în 
orice cas nu trebute să fie prea des repetate şi 
rămin totdeauna sterpe. Nu e o conferinţă de 
ură şi de îndemn la duşmănie împotriva nimănui, 
ci o conferință de constatări, la capătul cărora 
se va propune neapărat rectificarea părerilor gre- 
şite pe care le vom analisă în originea lor. Le 
vom arăta în tot răul pe care l-au provocat şi 
vom arăta şi prin ce pot fi înlocuite izvoarele 
„răului : printriun izvor de binefacere pentru toate 
popoarele care se cuprind astăzi supt numele de 
popoare ' balcanice. 

Dar, înnainte de toate, trebuie să răspund la 
intrebarea aceia tăcută care poate să fie în su- 
fletul unora din d-voastră, dacă, adecă, în afară 
de năcazul pentru creşterea... neestetică — să 
zicem măcar atit — a Bulgariei şi pentru nestîrşit 
de dureroasa situaţie a Sirbilor, dacă în afară 
de aceasta noi, în momentul de față, putem să 
avem un interes deosebit pentru lucrurile bal- 
canice ? | 

Unii zic că da, alţii zic că nu. Unit pling asupra 
tratatului din Bucureşti. Interesantă operă, din 
nenorocire foarte puţin fecundă, făcută răpede 
ca să dureze puţin; fâcută în necunoştinţă aproape 
totală de causă, pentru ca această ignoranță să-şi 
producă acele resultate pe care orice fel de ig- 

noranţă le-a produs totdeauna, operă improvi- 
sată la sfîrşitul unui noroc, care nu deschide 
niciodată alt noroc. Sînt unii însă cari pling tra- 
tatul şi spun: păcat că na durat; oare nu l-am 
putea face din noi? 

Un lucru e sigur : pe base ca acelea de la 1913 nu 
se va putea retace niciodată tractatul redactat 
în Bucureşti, pentru că anume lucruri din situa- 
ţiunea de atunci sai schimbat esenţial, şi anume 
popoare din Peninsula Balcanică s'aii făcut mult 
mai puternice decît atunci. Şi alte popoare, prin 
starea lor de astăzi, arată o inferioritate menită 
să dureze, pentru că, prin împrejurări petrecute 
de la tratatul din Bucureşti încoace, aŭ ieşit la 
iveală ca realități care se impun oricul lucruri 
de acelea pe care o uşurătate ienorantă le lăsa 

e o parte la 1913. Anume probleme sau fixat 
în liniile cele mari şi sigure. De acuma înnainte 
nu poate să treacă cineva pe lingă aceste linii, 
fără să recunoască toată realitatea, plăcută sau 
neplăcută, care se găseşte în ele. Dar nu din 
punctul de vedere al tratatului din Bucureşti, 
nu îndărătnicindu-ne în rîvnirea către ceia ce a 
dispărut pentru totdeauna, nu în aceasta se poate 
concentra de acum înnainte interesul nostru 
pentru Peninsula Balcanică. 

Unii zic chiar că interesul acesta să-l mai 
slăbim, căci atenţiunea noastră este îndreptată 
aiurea. O ziceam şi eŭ la 1912 şi la 1913, dar 
toată lumea, setoasă de Cadrilater, geometrisată 
de o agitaţiune care era foarte violentă, dar care, 
ca multe agitaţiuni violente, nu era tocmal aşa 

de curată, spunea: Cadrilaterul, aceasta ne tre- 
buie nouă astăzi, Balcanii, pe cînd alte lucruri, 
din sus, acelea să le lăsăm cu totul de o parte, 
saii să le aminăm indefinit. 

O tristă satistacţiune a venit mal tărziă pentru 
oamenii cari cugetaŭ altfel. Aşfi preferat să nu 
o am. 

Şi, astăzi, cînd vorbele celor puţini de atunci 
se adeveresc, împotriva opiniei celor mulţi, este 
natural să se producă o reacțiune în spirite. 
să se spuie: să lăsăm odată Balcanii aceştia de 
o parte; eun pămînt de minciuni, un pămînt de 
trădare, de crime şi de decepţiuni, în care orice 
sămînţă s'ar arunca, nu încolţeşte. Şi, de oare ce 
toate gindurile noastre sînt îndreptate aiurea, 
de oare ce cellalt pămînt poate să aibă alte nevoi 
geografice şi să creeze alte probleme, am în- 
cheiat epoca balcanică a preocupaţiunilor noa- 
stre pentru a ne gîndi la vre-o epocă exclusiv 
carpatică. 

Da, cine ţine un atlas în mînă şi urmăreşte 
două linii de munţi, poate să zică: aici sînt 
Balcanii, dincoace Carpaţii, şi să studieze po- 
poarele din umbra lor numai supt înfăţişarea 
lor de astăzi. Aşa este; Carpaţii, cu tot ce se 
ține de dinşii c. pămînt şi oameni, sînt deo- 
sebițţi, în unele privinți, de tot ceia ce se 
ține ca pămînt şi oameni de Balcani. Dar pen- 
îru cine vede lucrurile cu mai multă pregătire 
şi consacră ceva ma! multă atenţiune pentru 
pătrunderea sensului lor, nu e tocmai aşa. Să zicem , 
— nimeni nu mă poate împiedeca de a o zice ca 


8 


N = = 


teorie, şi, dacă sîntem oameni, nimeni nu ne-ar 
putea împiedeca de a o şi făptui —, să zicem că 
hotarele terii noastre, ar fi, întrun viitor ma! 
apropiat sau mai depărtat, altele. Oare această 
schimbare a hotarelor ţerii noastre maï sus ar 
schimba oare cu desăvirşire legăturile noastre 
cu lumea balcanică? Cînd se uită cineva super- 
ficial la o hartă ar zice da, aşa este: aici avem 
Prutul, Siretiul, Ialomiţa, Dimboviţa, Oltul, Jiul, 
toate rîuri care curg de sus în jos şi, întrun 
frumos curs şerpuit, se îndreaptă către linia cea 
mare a Dunării. Şi, atita vreme cit legătura va 
fi numai cu Dunărea, legătura aceasta ar fi şi o 
legătură cu Balcanii. Dar lucrul se schimbă cu 
desăvirşire cînd trecem în alte teri, care aŭ alte 
rîuri, cu alt curs, ce indică altă direcţiune. 

Am spus şi eŭ odinioară că regiunea de din- 
cole de Carpaţi are oarecare legătură, o netă- 
găduită legătură cu Ținuturile de la Marea Adria- 
tică, deci că pămîntul acesta se îndreaptă către 
altă Mare. Este foarte adevărat. In istoria evului 
mediu vedem oraşele săsești din Ardeal care aŭ 
toate legăturile lor apusene în părţile acestea 
de către Marea Adriatică: negustorii Sibiiului, 
Braşovului în veacul al XIV-lea călătoresc fără 
îndoială şi la Brăila, cătind drumul către Marea 
Neagră, dar aceiaşi negustori mergeau şi către 
Viena şi mai departe pe drumurile de uscat ce 
duceaii spre Adria. Cele dintăiă privilegii acor- 
date în veacul pomenit pentru aceşti negustori 
saxoni, cari căutaii locuri de trecere către Apus 
pentru mărfurile lor sai cari veniaŭ să primească 


la hotarele regatului Ungariei mărfurile ţerilor 
mai depărtate, cele d'intăii privilegii pomenesc 
de legăturile cu orașele dalmatine. Este sigur 
că stăpînirea romănească în regiunile nordice ar 
avea, pe lîngă alte avantagii, şi marele avanta- 
giu de a ne pune în legătură cu acel Apus, din 
care fără îndoială a parte esenţială din ființa 
noastră naţională şi o parte esențială din sufletul 
nostru modern vine. A fost o descălecare de 
ostaşi ai lui Traian, venită după descălecarea 
țeranilor imigraţi din Italia în timpuri mai în- 
depărtate ; dar a mai fost, după această descă- 
lecare — de şi nu se mai poate întrebuința ter- 
menul în timpurile noastre —,a fost ca o pogo- 
rîre a Duhului Sfînt pornit, nu din regiunile 
Răsăritului, ci din lumea Apusului, care a for- 
mat un suflet noi. Prin urmare mai strîns am 
fi legaţi de Apus, prin această schimbare către 
Nord a hotarelor noastre. 

Unii ar mal adăugi pe linză aceasta un fapt, 
absolut incontestabil: cursul rîurilor din regiu- 
nea ardeleană merge în altă parte, de la Răsărit 
la Apus, iar nu de ia Nord la Sud. Adevărat, 
dar să nu uităm un lucru: că aceste riuri se 
strîng toate în marele canal colector al Tisei, 
care curge în aceiași direcţie de la Nord la Sud 
şi confundă apele sale cu apele Dunării. E in- 
diferent care e cursul afluenților dacă, astiel, 
cursul rîului principal ne îndreaptă iarăşi către 
aceleaşi nevoi dunărene. Ţinînd samă de acest 
fapt, aceiaşi nevoie balcanică o întîlnim ca şi în 
ceia ce priveşte orînduirea rîurilor din părțile 

noastre. Prin urmare, chiar admiţind ceia ce do- 
rim, cu toate acestea, chiar şi supt raportul 
legăturilor geografice, şi regiunile acestea, fără 
să se înlăture neapărata legătură cu rosturi 
apusene mai pronunţate, îşi aŭ legăturile lor pu- 
ternice cu Dunărea şi, prin Dunăre, cu Penin- 
sula Balcanică. Deci şi de acum înnainte, orice 
ar fi, oricît de mult ne-am occidentalisa din noŭ, 
oricît de muit am primi din noŭ înrîuririle apu- 
sene pe care le iubim, pe care sufletul nostru le 
cere mai mult, cu toate acestea chiar şi în forma 
aceasta, Balcanul va păstra importanţă pentru 
nol. 


O va pästra supt atîtea alte raporturi. Bal- 
canul are nevoie de o cultură economică şi su- 
fetească. Imi aduc aminte că, acum cîţiva ani de 
zile, un ministru bulgar, om foarte cuminte, — 
nu ştii dacă e mulțămit sai nu de ceia ce se 
petrece astăzi — d. Şişmanov, a venit la Bucu- 
reşti. Era atunci ministru al Instrucțiunii Publice 
şi căuta să cunoască instituțiunile culturale de 
la noi. A venit şi la Universitate şi a ascultat 
lecţiuni acolo, dorind să vadă cum se înfăţişează 
învățămîntul superior la noi. Ii erai cunoscute 
reformele lui Haret, a apreciat partea practică 
din ele, le-a imitat întorcîndu-se în ţara sa. D. 
Şişmanov a spus atunci o vorbă foarte cuminte : 
Nol vă dorim din toată inima să progresaţi, să 
progresaţi mult şi răpede. Dar a adus un aver- 
tisment: să progresaţi mult şi răpede, fiindcă. 
noi sîntem în urma d-voastră şi ne grăbim. Dar, 
zicea el, dorim să înnaintaţi, fiindcă sintem un. 

popor econom şi avem nevoie de o mulțime de 
lucruri: decît să le importăm din depărtatul 
Apus, dacă le găsim în preajma noastră, sîntem 
foarte bucuroşi. Nu rămine decit să ne pătrun- 
dem de înţelesul cel adevărat şi să ne folosim 
şi de înţelesul ironic ai unor urări ca acestea, 
să ni dăm sama că, de sigur, cu populaţia noas- 
tră, cu desimea populaţiei noastre, cu calitatea 
populaţiei noastre, cu tradiţiile poporului nostru, cu 
uşurinţa de comunicaţie cu Vestul a ţerilor noa- 
stre, putem îndeplini acel rol în Peninsula Bal- 
canică care, chiar în afară de consideraţiuni de 
chilometri ¿ pătraţi, ni-ar asigura locul pe care 
l-am pretins totdeauna şi numai foarte rare ori 
am căutat să-l luăm în spinare şi să-l menţinem. 
Si, fiindcă a fost vorba de chilometri pătraţi, 
 daţi-mI voie să fac o observaţie care cred că 
este potrivită faţă de obiceiurile mentalități pu- 
blicului nostru. Publicul nostru se uită cu multă 
grijă, în schimbările care se petrec pe harta Eu- 
ropei, la mutările de graniță. Sint atîția cetă- 
teni romîni cari în fiecare dimineaţă înseamnă 
cu stegulețe drumul oştilor şi tremură ca nu 
cumva numărul de chilometri căpătaţi de unii. 
beligeranți să întreacă numărul de chilometri de 
care dispunem nol. Este o preocupare patriotică 
foarte explicabilă ; dați-mi voie însă să cred că 
chilometrul înseamnă ce cuprinde: un chilometru 
de Belgie face altceva decît un chilometru de 
Siberie ; un chilometru de pămint roditor din 
binecuvîntatele noastre locuri face altceva decît 
un chilometru din stinca de dincolo de Dunăre 

şi un chilometru cuprinzind tradiţia noastră ne- 
întreruptă de autonomie politică timp de secole 
întregi face altceva decît un chilometru de im- 
provisație politică pe alt teren. De aceia, fiindcă 
lumea, în momentul de față, este foarte dispusă 
să se cufunde într'un fel de melancolie descu- 
rajantă, care ni slăbeşte forțele, cred că era 
bine să adaug această parentesă în ceia ce pri- 
veşte putinţa noastră de a face din chilometrii 
strămoşilor noştri, pe cari nu i-au fnrat de la 
nimeni. mai mult decît chilometri luaţi cu hapca 
de alţii. Luaţi aceasta ca învăţătură, şi veţi 
găsi într'însa, în orice cas, un îndemn spre muncă 
şi credinţă. Cine nu vine estăzi să samene Muncă 
şi credință, acela este un răufăcător. Melanco- 
locii să facă bine să se închidă cu melancolia 
lor între cei patru păreţi ai casei proprii: oricine 
face un pas spre public este dator să nu spuie 
um singur cuvint care să nu fie un îndemn și 
un element de speranță (aplause călduroase), 
care să nu fie o manifestare de optimism, opti- 
mism de bună voie sau cu sila, dar optimism 
dătător de vizoare unul popor. 


După toate aceste consideraţii preliminare, dați- 
mi voie să întru în chiar miezul chestiunii, 


Ce sînt popoare balcanice, aceasta crede că 
ştie toată lumea. De atita vreme se întrebuin- 
ţează acest termen, care, de şi de atita vreme, nu 
e totuşi aşa de vechiă cum își închipuie unii. Dacă 
ar fi spus cineva unui diplomat, unul călător, 
unui om de ştiinţă, unui scriitor din veacul al 

XVII-a vorba de «popoare balcanice», war fi în- 
teles nimic. Termenul acesta, de şi foarte mult 
întrebuințat în ultimele decenii, este de o o- 
rigine mai nouă: anume interese şi anume con- 
fusiuni au determinat noțiunea de popor bal- 
canic în sensul în care se întrebuințează cu- 
rent. Natural că, atîta vreme cît Împărăţia tur- 
cească îşi întindea hotarele sale pănă la Marea 
Adriatică, de o parte, şi pănă la Marea Neagră, 
de cealaltă parte, pănă la Arhipelag, la Sud, şi 
se sprijinia la Nord, nu pe Dunăre, ci pe Car- 
paţi, nu putea fi vorba de «popoare balcanice». 
Era vorba atunci de Turci, de rasa dominantă, 
şi de raiale, de popoarele supuse: între raialele 
acelea chiar deosebirea nu se făcea tocmai clar ; 
deosebirile de rase, esenţiale, permanente, nu erai 
bine văzute. Cutare aşeza, din interes politic saă 
din simplă ignoranță, pe Romiîni alături de Slavi. 
Era o categorie în ceia ce priveşte pe Greci, a 
căror descendență netăgăduită şi absolută din 
strămoşii epocei clasice era crezută de toată 
lumea într'o vreme de cultură înnainte de toată 
clasică, prin şcoala iesuită; Grecii trebuiai să fie 
puși de o parte. Dar chiar în aceasta nu era o 
cunoştinţă adevărată a poporului grecesc modern 
care făcea să nu fie confundați cu Slavi!, cum eram 
noi, confundați, ci erai amintirile de odinioară. Prin 
urmare nu un călător care străbătuse pe acolo, 
nu acei cari întraă în contact cu dînşii, — şi 
nu cu Grecii din Fanar, otomanisaţi în sufletul 
lor, ci cu Grecii trăind în vechea lor'tradiţie, din 
Moreia, din Macedonia şi alte părţi, — nu aceştia 

deosebiai pe Greci de celelalte populaţiuni, ci-i 
deosebiaii cel cari-şi aduceati aminte de Temisto- 
cle şi de Pericle şi puneai pe urmaşii lor la o 
parte de represintanţii rasei slave saă de roma- 
nitatea dunăreană. 

Încă odată, în vremea aceasta nu erai, evi- 
dent. State balcanice ; era o singură Impără- 
ție: Împărăţia romană trecută în stăpînirea Tur- 
ciel, în marea lume politică otomană. In a- 
ceastă mare lume politică otomană se despăr- 
țiaii numai două straturi: stratul stăpînitor pă- 
gîn şi stratul supus creştin, în care, cu deose- 
birea aceasta a Grecilor, determinată ma! mult 
de motive clasice decît actuale, se confundat toate 
populaţiunile dominate din această peninsulă. 
Exista o chestiune a Imperiului otoman, dar nu 
exista o chestiune a populațiilor din Imperiul 
otoman. Se văzu însă că Turcii decad, biruiți 
de atitea ori, smulgindu-li-se provincii de la un 
război la altul, şi lumea a început să se gîndească 
la taptul că Impărăţia aceasta nu va putea dură. 
Şi se credea cu multă naivitate, cu graba pe 
care o ati cugetătorii politici une ori, că Impă- 
riţia turcească o să se isprăvească răpede. Era 
să ma! dureze, chiar înnainte de transformarea 
eï totală din momentul de faţă, care înseamnă nu 
o supravieţuire, ci o substituire de viaţă. Turcul 
de astăzi crede că poartă numa! uniformă străină ; 
nu: Turcul de astăzi isprăveşte să se transforme, 
nu pe din afară, ci pe dinnăuntru în altceva decit 
ceia ce a fost odinioară. Aceasta nu înseamnă 
Turc, ci înseamnă că nu va putea fi niciodată Turc. 

Dar în secolul al XVII-lea se credea că | 
mpäräția otomană se desface. In folosul cut? 
Al Marilor Puteri vecine. Nu se gîndia nimeni 
la desfacerea Turciei în folosul naționalităților 
care trăiesc înnăuntru, în toate combinaţiile de 
State viitoare care se făceaii prin acest secol al 
XVIII-lea. Căci popoarele erau atît de răi cu- 
noscute, fixate aşa de puţin în graniţele lor, în- 
telese aşa de puţin în drepturile lor! Secolul al 
XVIII-lea a cunoscut dreptul cuceririi, dar na 
vrut să recunoască dreptul de opunere. în pu- 
terea principiului naţional, la orice fel de cuce- 
rire. Prin urmare toate lucrurile acestea aŭ făcut 
să se presinte o problemă a Onentului otoman 
în care nimeni nu se gîndia la popoarele care 
trăiseră atîta vreme, cum se zice, supt jugul tur- 
cesc — nol vom zice mal drept, faţă de amin- 
tirea Imperiului otoman, trăiseră în alcătuirea po- 
litică dominantă, în energia războinică şi incon- 
testabilul spirit de aspră şi sigură administraţie, 
de depărtată origine romană, al Turcilor, fiindcă 
Turcii au fost numai imitatori stingaci, groso- 
lani, în cea mai mare parte, ai lumii romano- 
bizantine pe care o înlocuiseră. 

A venit pe urmă veacul al XIX-lea. Sa zis, 
cu o dreptate incontestabilă, că veacul al XIX-lea 
porneşte cu recunoaşterea dreptului național. Re- 
voluţia cea mare n'ar fi făcut decît să puie la gură 
trîmbiţa care să anunțe tuturor popoarelor ca- 
pabile de a trăi şi celor ce nu sau dovedit ca- 
pabile de a se ridica la o viaţă proprie că de 
acum înnainte încetează orice apăsare din partea 

străinătăţii şi că fiecare nație are dreptul să tră- 
iască deosebit, cu limba, cu tradiţiile, cu viitorul săi. 
Este o mare greșală. Pentru oratorii de circum- 
stanţă, pentru retorii cu cîntec în laringe, pen- 
tru specialiştii în cabotinagii oratoric, de cari 
avem destui, pentru dinşii Revoluţia francesă a 
cutreierat Europa de la un capăt la altul, trezind 
naționalitățiie la viață. Nu e aşa. Revoluţia fran- 
cesă a vorbit de națiunea politică, n'a vorbit de 
națiuni etnice; națiunea pentru Revoluţia fran- 
cesă înseamnă «poporul», aşa cum l-am cunoscut, 
în forma caricaturală care a dat vieţii noastre 
politice multe emoţiuni falşe şi multe zguduiri 
de care ar fi putut fi cruţată foarte uşor. «Po- 
porul» Bucureştilor care face demonstrațiile de 
pe străzi, nu e însă poporul cel adevărat, care 
Dumnezei ştie cît rabdă şi cît de puţin capătă 
în schimbul răbdărilor lui. Deosebirea e esenţială, 
şi să nu profanăm terminul de popor confun- 
dînd poporul vitejilor tăcuţi, unde sînt, cu «po- 
porul> zgomotoșilor neviteji, unde sînt. (Aplause 
“puternice.) Revoluţia francesă a dat «poporul» 
acela care trimitea la ghilotină şi acela care, 
cînd cädea capul cel maï binecuvîntat de Dum- 
nezeŭ al naţiunii pe eşafod, aplauda scena sînge- 
roasă, aplauda pierderea națională a unei strălucite 
inteligente, a unui talent fără păreche, a unei vir- 
tuţi. Da, Revoluţia francesă a cucerit unde a putut 
şi a stăpînit unde a putut, şi tot așa a făcut şi 
Napoleon I-iă. Dacă conştiinţa naţională s'a trezit 
pe urmă, a tost nu pentru că a provocat-o Re- 
voluţia francesă, ci pentru că s'a ridicat indig- 

nată împotriva încercării Revoluţiei francese, care 
continuă tradiția monarhiei cuceritoare, de a 
supune popoarele mai slabe popoarelor mal tari. 
Astfel Spaniolii, de o parte, Germanii, de alta, 
Ruşii, mai tîrziii, anume populațiuni din părțile 
noastre, prin imitaţiune, s'au trezit în epoca Revo- 
luţiei francese, dar numai fiindcă aŭ simțit da- 
toria de a apăra individualitatea lor împotriva 
marilor şivoaie cuceritoare. Cuceritorii prin gust 
şi cari maii niciun ideal înnaintea ochilor sint cei 
mai mari criminali pe cari ia putut produce 
omenirea. Cineva care cucereşte pentru gloria 
sa personală sai vrăjind prin formule minci- 
noase poporul său, este un răufăcător de cea 
mai miserabilă speță. Dar este ceva care-l face 
iertat, pentru binele care răsare, fără voia lui, 
din răul pe care a căutat să-l răspîndească : su- 

ferința apăsării trezește naţiunile. 
lată, noi, istoricii, putem augura astăzi, cind 
se săvirşesc fapte ca ale cuceritorilor de atunci, 
că resultatul imediat va fi înnălțarea pe ruinele 
actelor silnice de cucerire tocmai a popoarelor 
care se credeai că aŭ fost zdrobite pentru tot- 
deauna. (Aplause îndelung prelungite.) Aşa sa 
întîmplat şi atunci. Este învăţătura tuturor tim- 
purilor. Istoria se repetă, fiindcă sînt legile naturii, 
poruncile lui Dumnezei, care, oricari ar fi oamenii, 
oricare ar fi naţiunile, se îndeplinesc tot aşa. 
Sînt mai tari şi decît modele, şi decit norocul, 
şi decît cel mai favorabil moment pe care soarta 
îl dăruieşte individualităţilor şi națiunilor. 
. T $+ 

S'a început atunci a se vorbi şi de popoarele 
din Peninsula Balcanică, Francesi, ca Cyprien 
Robert, aŭ vorbit de Slavii din Balcani; alţii, 
cugetători poeți din Franţa, Anglia, Germania 
sau încălzit pentru mişcarea grecească de la 
1821 şi vorbiau de «marea naţiune greacă». Prin 
urmare iată că în lumea balcanică, confusă odată, 
răsar în opinia pubiică a Europei, răsar în pla- 
nurile de viitor ale Occidentului, care el do- 
mină viaţa politică aceste două marigrupe naţio- 
nale. 

În ceia ce ne priveşte pe noi, iubitorii popo- 
rului romin aŭ răsărit în Apus ceva mal tirziu, 
nu din vina noastră numai, poate une ori chiar 
prea puțin din vina noastră, ci din vina altora. 
Eram în drumul culturii, aveam însuşirile noastre; 
haina noastră «bizară», plină de romantic şi pi- 
toresc putea să atragă pe cineva aici; dar im- 
presia pe care o lăsam era că sîntem un popor 
antipatic. Aşa e şi acum. Să nu ni pară răi. Po- 
poa.ele care înnaintează încet şi sigur sînt cele 
care nu se bucură de simpatia generală. Cel mai 
mare răd pe care-l poate da norocul este să te 
alinte toată lumea pe braţe. Nenorocirea popo- 
rului grecesc în secolul al XIX-lea a stat în aceia 
că de dragul lui Temistocle şi Pericle toată lumea 
a năvălit cu sfaturile, a dat speranţe, a făgăduit, 
dar numai cînd şi-a dat sama poporul grecesc de 
zădărnicia tuturor complimentelor şi a căutat în 
el însuşi elementele sale de putere, sa întîmplat 
ceva. Oamenii naivi cari umblă astăzi cu un fel 
de termometru sentimental în mînă, cerşind sim- 

patiile la dreapta sau la stînga, oamenii aceştia 
nu pot să trezească decit un zîmbet din partea 
acelora cari-şi dai sama că nu cu acadele sen- 
timentale se hrăneşte un popor. ci că popoarele 
se hrănesc cu ceia ce prin munca braţelor lor, 
fie şi în mijlocul antipatiei generale, ştiu să smulgă 
pe basa dreptului lor. (Mari aplause.); 

Va să zică, d-lor, a răsărit de odată, prin fru- 
moasa carte a lui Cyprien Robert, prin lucrările 
lui Ami Boué şi ale altor represintanţi ai studiu- 
lui etnografie] în Balcani, a răsărit massa slavă de 
o parte, masa greacă de altă parte. Ami Boué 
a fost un distins cercetător al Balcanilor; Gy- 
prien Robert a fost unul din cei mai bine în- 
zestrați printre romanticii ştiinţifici : sint şi astăzi 
scriitori politret cari caută argumente în Cyprien 
Robert şi Ami Boué. Şi poate pe Cyprien Robert 
l-aş lăsa mai bine de o parte, fiindcă ce poate să 
culeagă cineva, în delicateța problemelor etno- 
grafice din Balcani, din paginile unul diletant, 
care judecă limita dintre naţiuni după costumul 
pe care l-a întrezărit, după silabele care i-ai lu- 
necat la ureche şi, înnainte de toate, pe basa 
unei reale simpatii, dar unei pregătiri total in- 
suficiente! Adaug însă că prin interesul acesta 
din partea Apusenilor cari aŭ venit în Balcani 
am avut una din cele mal interesante cărți despre 
Bulgari în cele d'intăiui timpuri ale mişcării lor 
către libertate. Este cartea pe care un însemnat 
om politic din Franţa, un înnaintat, un radical, 
Blanqui, a scris-o aproape de anul 1840. 

Prin urmare cercetarea Peninsulei Balcanice 

a pornit cu mult interes şi cu multă căldură de 
la o bucată de vreme, amestecîndu-se pe lîngă 
interesul ştiinţific şi interesul politic. Anumite 
Puteri aŭ trimis cercetători cari nu eraă îndră- 
giți numai de etnografie, geografie şi istorie, ci 
eraii îndrăgiti şi de anume scopuri particulare 
politicei ţerilor lor. Aŭ venit două categorii 
foarte distincte de cercetători ştiinţifico-politici 
sau politico-ştiințifici, din cari unii porniai de 
la Viena, ceilalți de la Petersburg. li trebuia 
Austriei o Albanie? Se găsiau totdeauna cerce- 
tători cari reduceaŭ toată viaţa din Apusul Pe- 
ninsulei Balcanice la rosturi albanese. Cunoaştem 
lucrurile acestea şi din timpurile din urmă. (Ila- 
ritate.) Umblau să caute Albanesi în locuri în 
care nat fost niciodată sau sînt numai din tim- 
puri foarte recente, în urma migraţiunii săvirşite 
la stirşitul veacului al XVIII-lea sau la începutul 
secolului al XIX-lea. Pe de altă parte, Rusia tri- 
metea pe cîte un Venelin, Slav originar din mo- 
nariha Habsburgilor, care se stabilise însă în 
Rusia, în tovorăşia armatelor ruseşti, şi el umbla în 
toate părțile căutînd cît mai mulţi Bulgari ca să-i 
opună Sirbilor pe cari Austria credea să-i poată 
întrebuința. Pe lîngă aceasta, Puterile liberale, 
Franţa şi Anglia, aveau tot interesul de a da 
cît mal multe rosturi în Balcani Grecilor. 


Acum, orice ar spune cineva astăzi sau ar fi 
spus ieri despre poporul german, despre poporul 
frances sau engles, idei cît de exagerate, cît de 
puţin corespunzătoare realității, în bine sau în 





răi, oricît ar fi căutat să scadă aceste popoare 
ori le-ar fi crescut peste limitele adevărate, aceasta 
ware niciun fel de influentă asupra vieţii acestor 
mari naţiuni, care-şi cunosc perfect trecutul, cu- 
nosc viața lor actuală supt toate raporturile şi-şi 
daŭ sama de condiţiunile în care se pot desvolta 
în viitor. Nu e tot aşa atunci cînd este vorba 
de popoare a căror pregătire abia începe. mai 
ales în ceia ce priveşte viitorul lor. în ceia ce 
priveşte tendința lor de expansiune, de complec- 
tare a hotarelor lor. Popoarele acestea se vor 
îndrepta după cele ce se vor spune despre ele 
în dreapta sai în stinga. Numai noi ştim cite 
greşeli politice am făcut pe basa cărților în care 
se vorbia de noi şi în care se căuta să se în- 
drepte acţiunea noastră în cutare saŭ în cutare 
direcţiunei: apărea o carte în Apus, cartea aceasta 
aproba cutare direcție, — noi ne simțiam da- 
tori a aduce la îndeplinire cele ce ni le impuneau 
alții în legătură cu interesul lor. Aşa sa făcut 
şi cu popoarele balcanice. N'a fost unul care să 
nu poată găsi în anumite cărţi, pornite dintr a- 
numit interes politic străin, îndemnuri către o 
misiune pe care umerii lui erai prea slabi ca 
s'o poarte. Ağ fost crescute în megalomanie toate 
popoarele balcanice. Confusia, care era natural să 
domine în starea puţin înnaintată a studiilor 
istorice, geografice şi etnografice, a contribuit ŞI 
ea ca aceste îndemnuri la megalomanie, care 
veniaii din străinătate în legătură cu anumite 
imierese, să prospereze. Încă înnainte de a se 
liberă pe deplin din stăpînirea turcească, înna- 

inte de a se constitui o Serbie cu totul desfă- 
cută din relaţiunile de vasalitate față de Sultanui 
din Constantinopol, înnainte de a se pune basele 
unei Bulgarii, înnainte ca Grecia să capete măcar 
hotarele restrînse pe care i le-a dat la 1830 
conferinţa de la Londra, înnainte ca Muntene- 
grul să treacă din situaţiunea de cuib de munte 
la aceia de district cuprinzînd şi o bucată de 
Mare şi cîmpii favorabile culturii, înnainte de a se 
vorbi de o Albanie care să se poată întemeia 
şi să poată trăi, înnainte de toate lucrurile a- 
cestea naţionalitățile din Peninsula Balcanică 
au format fiecare pentru dinsele un program 
balcanic unitar. 


lată ce vreaii să zic prin aceasta. Cînd aŭ 
răsărit Grecii la 1821, eï nu impărțiai terito- 
riul pe care-l stăpiniau prin autoritatea Sul- 
tanului în despărţiri naţionale bine trase. Et 
ziceai : noi sîntem urmaşii Bizantinilor ; Bizan- 
tinil aŭ stăpinit toată Peninsula Balcanică, aŭ 
ajuns pănă la Dunăre, aŭ trecut Dunărea, şi-aă 
întins influenţa pănă în Carpaţi ; întrun anume 
moment regatul Ungariei li-a fost vasal. Nu mer- 
geaŭ aşa de departe încît să cugete la o suzera- 
nitate asupra regatului Ungariei sau la stăpînirea. 
asupra ţerilor noastre, dar unitatea vieţii viitoare a 
Peninsulei Balcanice pa basa naţională grecească 
o credeau cu putinţă. 

La 1821, cînd a început mişcarea grecească 
ea nu voiă să întemeieze o Grecie nouă; răscu- 
laţii din Morea, revoltații din Constantinopol, 

eteriştii din Sculeni şi Drăgăşani, din părţile 
noastre, ierolohiţii lui Ipsilanti şi câţi tovarăşi de 
luptă pentru libertate au fost, toți voiau să re- 
înființeze Imperiul Bizantin de odinioară. cuprin- 
zînd şi pe toţi Slavii, în calitatea lor de orto- 
docşi, şi poporul latin de aici de la Dunăre, în 
margenile acestui Imperiu Bizantin restabilit. Veţi 
zice: mare nebunie! Evident mare nebunie, și 
care a fost plătită scump, cum se plătesc toate 
nebuniile. Dar unul din cei mai cuminţi repre- 
sintanţi a! spiritului elin, Capo d'Istria, un di- 
plomat care nu venia din fundul unul sat al 
Morei! sai din laşi şi Bucureşti, ci fusese mi- 
nistrul de căpetenie al Ţarului, Capo d'Istria a 
păstrat definițiunea aceia că orice om faze parte 
din Împărăţia Sultanului şi este de religie orto- 
doxă, este şi Grec. Vedeţi: nu scăpa nimeni în Bal- 
cani din înglobarea în viitor cu națiunea elenică. 

În acelaşi timp cînd Grecii duceai lupta lor 
pentru libertate, Sîrbil purta în alte condițiuni 
propria lor luptă pentru întemeierea unui Stat 
deosebit. 

Statul lui Caragheorghe şi al lul Miloş Obre- 
novici, cum am arătat şi aici acum citeva săptă- 
mini, avea o basă foarte solidă: se răzima pe 
vitejia unor țerani între cari nu era unul care să 
nu simţă rostul lui în Stat, se întemeia ŞI pe 
un bun simţ rustic al celui care presida cele 
d'intăiă acte din viaţa acestul Stat .Cu toate 
acestea n'a trecut multă vreme şi teoreticianit 
din Belgrad aŭ formulat la rîndul lor o teorie 
slavă care trebuia să cuprindă toți Balcanii, lä- 

sînd doar Grecilor oarecare teritorii la Sud. Acum 
în urmă, într'o foaie duşmană Sirbilor — şi este 
evident ignobil să fie cineva duşmanul unui 
popor care a trecut prin ce aŭ trecut Sirbii şi 
a trecut cum aŭ trecut Sirbii în suferinţele 
lor de astăzi. dar sînt oameni cari nu deosebesc 
tocmai bine ce este nobil de ce este ignobil şi 
cred că pot să calce în picioare pe dușmanul 
biruit —, ei bine, într'o foaie duşmană Sirbilor, 
se cuprindea o ciudată prefaţă a unui traducător 
sirb de prin anii 1860. Traducînd o operă ita- 
liană, fără nicio legătură cu acea operă italiană şi 
cu bunul simţ, el spunea că rasa sîrbească este. aşe- 
zată tocmai în centrul Europei şi că menirea cea 
mai mare în regiunea aceasta răsăriteană îi re- 
vine. Sint Greci undeva, maï jos, — de rostu- 
rile dunărene se preocupa foarte puţin —, există 
şi un dialect sîrb amestecat cu elemente străine 
care se întinde către Marea Neagră, în regiu- 
nile care se numesc de obiceju bulgăreşti. Şi vă 
puteți "închipui teoria aceasta absurdă a Serbiei 
întinzîndu-se peste toți Balcanii şi lăsînd doar 
Grecilor peninsula Moreii ! 

Venim la al treilea popor din Peninsula Bal- 
canică. Cînd Bulgarii au întemeiat Statul lor, în 
urma războiului din 1877, şi în epoca premer- 
gătoare, cînd enunţau teorii, teoriile acestea 
builgăreşti erau tot aşa de exclusive în ceia ce 
priveşte dominaţiunea asupra Balcanului întreg 
ca şi teoria grecească sau teoria sîrbească. Ele 
ziceai: în veacul a] Vll-lea au venit în Penin- 
sula Balcanică Bulgarii. Bulgarii aŭ adus o ideie 

de Stat superioară. — am cetit eŭ însumi ex- 
punerea istoriei Bulgariei făcută în felul acesta 
de un distins profesor de la Universitatea din 
Sofia, care în lucrări de amănunte a dat resul- 
tate ştiinţifice de un incontestabil folos, dar care, 
cînd e vorba de generalităţi privitoare la poporul 
său şi la viaţa balcanică în genere, elaborează 
teor i ca acestea —, Bulgarii aŭ venit deci cu o 
ideie politică nouă, şi toată Peninsula Balcanică 
li-a aparţinut într'un moment; afară de colțul unde 
strînseseră pe Bizantinii fugari în laşitatea lor. toată 
Peninsula Balcanică aparţinea. dacă nu stăpînirii, 
cel puţin dreptului de stapînire al Bulgariei. Este 
adevărat că cel d'intăiu Imperiu bulgar a perit 
supt loviturile Bizantinilor, dar atunci îndată sa 
întemeiat altul. Pe cînd tot ceia ce ştim cu pri- 
vire la condiţiunile etnice ale timpului arată că 
era atunci un Imperiu purtînd numele de Bul- 
garie, dar sprijinit pe o populație albanesă şi 
vlahă pe populaţia Pindului. Va să zică, îndată 
după aceasta sa întemeiat, după eï. al doilea 
Imperiu, bulgar ca rassă, nu ca tradiţiune poli- 
tică, pe cînd numai ca tradițiune politică a tost 
bulgar Imperiul de Ohrida. Imperiul de Ohrida 
a ajuns într'ranume moment să stăpinească pănă 
adînc către Sud fiind distrus de Bizantini şi 
el. Asăneştii, al căror caracter vlah. arominesc, 
se neagă de şi izvoarele contimporane şi po- 
melnice numesc pe Asan «Cojoc-Alb» Asăneştii 
aceştia, cari au fost, după această teorie, Bulgari 
de rassă, întemeiază un Imperiu naţional bulgă- 
resc, cu citeva secole înnainte de existenţa însăşi 

a noţiunii de nație, ca element întemeietor şi 
domnitor de Stat. Păcat că nu se spune că su- 
veranul acesta, autentic bulgar ca rasă, trăia 
cam cum trăieşte un suveran constituțional în 
timpul nostru, cetind vre-un mesagiu, care să 
vorbească de drepturi naţionale, într un Parla- 
ment de la Tirnova şi afirmînd drepturi naţionale 
imprescriptibile, că presa de la 1200 şi ceva 
răspîndia în articolele înflăcărate doctrina naţio- 
nală şi tipărituri anterioare cu două veacuri şi 
jumătate lui Gutemberg răspîndiaŭ în mil şi mii 
de exemplare aceste doctrine ; şi, dacă introduci 
caricatura întrun domeniu, de ce nai caracte- 
risa astfel întreg domeniul şi de ce nai intro- 
duce telegrafia, fonograful, aeroplanul şi tot ceia 
ce are în momentul de faţă viaţa economică şi 
militară a omeniri! pentru a da un tabloi în care 
să nu se amestece în chip strigător caricatura 
cu adevărul? 

Nol ştim că era altfel: Vlahii revoltați înte- 
melază o Împărăţie. Fiindcă orice revoltă împo- 
triva Bizanțului era după tradiţie bulgărească, 
fiindcă teritoriul asupra căruia se întindea Sta- 
tul acesta al Vlahilor cuprindea oraşe bulgărești, 
Statul lor a căpătat caracterul politic, nu et- 
nic, bulgar. Fiindcă teoria generală a oricării im- 
părăţii în Peninsula Balcanică nu era nici bul- 
gărească, nici sîrbească, nici vlahă, ci era bizan- 
fină, adecă romană. Prin urmare nu era decit o 
încercare de a se restabili Imperiul de Orient, 
sprijinit pe locuitorii bulgari ai oraşelor din par- 
tea de Nord a Peninsulei Balcanice şi pe energia 

luptătoare a elementelor vlahe în plină desvol- 
tare etnică. 

Aceasta o spunem nol, Teoria, care este a lui 
Venelin şi care a trecut la Drinov şi la toată şcoala 
istoricilor bulgari din timpul nostru, zice altfel: 
Asăneştil aŭ cucerit cea mai mare parte din Pe- 
ninsula Balcanică. Aceasta este o cucerire naţio- 
nal bulgărească. Prin urmare ce poate cere po- 
porul bulgar în timpul nostru? Poate să ceară 
tot ceia ce a avut întăia Impărăție bulgărească, 
plus a doua, plus a treia Impărăţie bulgărească, 
De oare ce una a fost la Dunăre, tot ceia ce s'a 
cucerit la Dunăre se pune în sama drepturilor 
actuale ale naţiei bulgare; alta a fost în Mace- 
donia : tot ceia cc s'a cucerit acolo trece în sama 
drepturilor actuale ale naţiei bulgare ; dar Asă- 
neştii aŭ tins şi mal departe, au cucerit teritoriile 
sudice ale Peninsulei Balcanice pe care ceilalţi 
nu le avuseră în mînă: deci tot ceia ce a stă- 
pînit la 1240 loan Asan, toate teritoriile acestea 
trec în harta drepturilor etnografice şi politice 
bulgăreşti din timpul nostru. 

Astfel şi după această teorie tot Balcanul tre- 
buie să revie unei singure nații. Falşă şi neno- 
rocită teorie ! De la această teorie nespus de falşă 
şi fatal de nenorocită aŭ plecat toate zguduirile 
nefolositoare, toate vărsările de sînge criminale, 
toate desilusiile teribile,a doua zi după victorie, 
ale popoarelor balcanice. 


Popoarele balcanice naŭ însă niciunul dintre 
dînsele dreptul de a se sprijini pe tradiţia istorică 

sai pe realitatea naţională care să li dea drep- 
tul de a stăpiîni asupra întregii acestei regiuni. 

De altminteri. chiar şi calificativul acesta de 
popoare balcanice este un calificativ greșit. 

Să ne gîndim la alte teritorii peninsulare care 
cuprind în mijlocul lor o linie de munţi. lată, 
Europa se termină prin trei peninsule : Peninsula 
Balcanică, Peninsula Italică şi Peninsula Iberică. 
Aţi auzit vre-odată vorbindu-se de popoare ibe- 
rice sati de State iberice într'un sens asămănător 
cu sensul în care termenul de balcanic a fost a- 
plicat popoarelor care trăiesc în această Penin- 
sulă şi Statelor întemeiate de aceste popoare? 
A crezut vre-odată Portughesul că, fiind iberic, 
are dreptul să restabilească unitatea iberică în 
profitul săă? A crezut vre-odată Spaniolul că, de 
oarece Peninsula Iberică este una şi singură, el 
are dreptul să înlăture existența unui popor cu 
tradiţii naţionale deosebite, cu o limbă distinctă, 
a unvi popor-frate care trăieşte lingă dinsul 
Ni-a înfăţişat epoca modernă o serie de lupte 
fratricide tot aşa de neîntemeiate în originea lor, 
pe cît de triste în resultatele lor în alta din pe- 
ninsule sudice ale Europei? Nu. In ceia ce pri- 
veşte peninsulele celelalte, oamenii şi-ai dat sama 
curind de un lucru: că nu muntele, nu us- 
catul, nu teritoriul hotărăşte rosturile deosebite- 
lor popoare, ci ceia ce hotărăşte rosturile deose- 
bitelor popoare care trăiesc pe un teritoriu, este 
îndreptarea către Marea vie, spre care tinde unul 
sati altul din elementele naţionale ce se găsesc 
supt un munte sau în hotarele unei peninsule. 

Acela care, găsindu-se într'o peninsulă, este în- 
demnat de tradiţiile sale istorice, de interesele 
sale economice către o Mare, este dominat cu 
mult mai mult de nevoile şi legăturile acestei 
Mări decît de teritoriul pe care se sprijină şi de 
muntele care se întinde de-asupra lui. Aceasta 
este adevărat oriunde, şi mai mult decit oriunde 
în Peninsula Baicanică. 

Vedeţi, chiar termenul de «Peninsulă Balca- 
nică» este geograficeşte falş: Peninsula Balcanică 
nu este una, şi este alcătuită din două unităţi 
geografice care, întîmplător, prin comoțţiile de odi- 
nioară ale naturii, prin schimbări geologice ale 
solului, sau găsit reunite împreună. Peninsula 
Balcanică nu cuprinde numai Balcanul, şi se poate 
spune chiar că Balcanul nu este elementul esen- 
țial, ca munte, din această peninsulă; Balcanul 
nu are o importanță mai mare decit hodopele, 
sati linia de munţi care formează la Vest legătura 
între Rodope şi Balcani, ci muntele care pătrunde 
drept de la un capăt la altul corpul Peninsulei, şira 
spinării a Peninsulei Balcanice este Pindul. Intre 
Pind şi între Balcani este fără îndoială o legătură, 
dar este imposibil să nu deosebească cineva na- 
tura absolut distinctă între Balcan, pe de o parte, 
şi între Pind, pe de altă parte: Pindul trece de 
la Nord la Sud; Balcanul este o «sieră» care 
trece de la Apus la Răsărit. Apropiaţi puţin Pe- 
ninsula Italică de Peninsula Iberică; gindiți-vă 
că Marea care le desparte ar fi dispărut cîndva, 
că aceste două Peninsule ar fi lipite, naţi avea 
d-voastră din Peninsula Iberică lipită de Pe- 

ninsula Italică ceva care ar corespunde perfect 
legăturii între lumea Pindului şi lumea Balca- 
nului în Peninsula zisă Balcanică? Peninsula 
Balcanică este prin urmare dublă : două sisteme 
de munţi absolut deosebite ca legătură, ca orien- 
tare, ca rost de constituire. Şi astfel, odată 
ce Peninsula are caracterul acesta dublu. chiar 
cînd ține cineva sama de munţi, nu poate să 
numească tot cu termenul de popoare balcanice 
naţiunile care se găsesc amestecate cu alt sistem 
de munte, supt umbra altor munţi, decît popoa- 
rele din Balcanii propriu zi i. 

Peninsula Balcanică este scăldată însă pe coa- 
stele sale de trei Mări. De o parte Marea Adria- 
tică, de altă parte Arhipelagul şi, în al treilea 
loc, întinderea de ape de la Marea de Marmară 
la Marea Neagră. 

Tind oare toate popoarele balcanice — ceia 
ce am spus despre basa de munţi a Peninsulei 
ajunge ca să râspundem: nu—, tind oare toate 
părţile Peninsulei Balcanice, toate popoarele care 
locuiesc aceste părţi, către aceiaşi Mare? Se poate 
zice că Grecul, care nu e Balcanic de loc în ceia 
ce priveşte muntele, are o comunitate de Mare 
care să-l apropie de Siîrbi sai de Bulgari; saă 
drepturile către Mărl deosebite creiază la naţiile 
acestea balcanice şi drepturi politice deosebite ? 

Marea desparte şi muntele dublu nu uneşte. 
Să-ne coborim la oarecare amănunte ca să se 
vădească acest lucru. 


Se zice: Sirbii sînt un popor balcanic; țara 

lor este o ţară balcanică. Serbia de la Dunăre 
nu e balcanică, Serbia aceia care sufere supt ochit 
noştri, decît întru cît stăpîneşte o parte din re- 
giunea apuseană a Balcanului. Serbia de odi- 
mioară, care a început în evul mediu, nu sa 
găsit în niciun fel vecină cu Balcanii ; ea a pornit 
de la Marea Adriatică. Serbia aceasta a fost, 
într'o privinţă, o continuare a mărcii carolin- 
giene din Panonia, care se întindea şi asupra 
Croaţiei, Dalmației. Pe de altă parte, ea a fost o 
reproducere a împrejurărilor politice din Italia, 
şi anume din părțile venețiene. Supt influența 
venețiană, croată, dalmatină, dar mai ales stăpînită 
de tradiţiile carolingiene ale Apusului s'a întemeiat 
o Serbie la Marea Adriatică. Serbia ateasta a fost 
Serbia principală o mulţime de vreme. Nu era 
nici măcar o Serbie slavo-greacă influenţată de 
cultura bizantină, o Serbie de cultură orientală, 
ci O Serbie italiană în ceia ce privește influenţa; 
era latină în ceia ce priveşte, atît Biserica, pe cît şi 
limba care se întrebuința întăi în Stat. Şi, după 
ce sa ivit noua Serbie, în regiunea Sangeacului 
de astăzi, în Rascia, în jurul localităţii Ras, în 
Novibazar, Serbia aceasta a rămas duşmană Ser- 
biel de la Marea Adriatică. Așa încît se poate 
zice că astăzi, cînd rămăşiţele eroice ale armatei 
regelui Petru se găsesc în Albania, nu se găsesc 
pe teritoriu străin, ci se găsesc pe teritoriul 
celor mai îndepărtați strămoşi, pe teritoriul acela 
pe care întâia oară sa întemeiat viața politică 
sirbească, şi aceasta li va da puterea morală pe 
care oricărui popor luptător i-o dă faptul că supt 

picioarele sale se găseşte solul istoric asupra 
căruia strămoşii aŭ afirmat drepturi şi şi-au întins 
cîndva stăpînirea. (Aplause călduroase.) 

Prin urmare în legătură cu Adriatica, mai tăr- 
ziă cu muntele, în legătură cu Pindul. a pornit 
Serbia. Serbia dunăreană este ultimul adâpost 
al Serbiei celeilalte, învinsă şi izgonită de Turci. 
Deci se vede că întreaga direcție, pănă la sfir- 
şit, a rasei sîrbeşti nu este către Marea Nea- 
gră, ci către Marea Adriatică. Cînd Sârbii 
reclamă astăzi Dalmația, n'o reclamă numai în 
puterea rosturilor etnografice, de netăgăduit, n'o 
reclamă numai fiindcă sînt mai mulți locuitori 
sirbl decît de altă rasă în părţile acestea ale li- 
toralului adriatic, ci o reclamă în mare parte 
hindcă tradiţia istorică îi îndreaptă aco'o şi ne- 
cesități de viață adevărată, nu cele scoase la iveală, 
în concurenţa balcanică, de etnografii, geografi 
şi istoricii maï noi, fiindcă cele maï naturale ten- 
dințe ale desvoltării etnografice naționale şi 
palitice îi duc într'acolo. Evident, nu vor avea 
pretenția de a înlocui rasa italiană în rostul săi 
adriatic: acei cari caută să sperie lumea cu 
ideia unei mari flote sirbeşti care ar strica ros- 
turile Italiei în Marea Adriatică, sînt sai înşe- 
lători sai naivi. O stăpînire de litoral nu înseamnă 
în acelaşi timp o stăpînirea Mării de lingă dîn- 
sul ; flotele englese stăpînesc multe Mări care aŭ 
ţermuri unde alte naţii îşi perpetuează de veacuri 
rosturile lor ; dar, cum zic, în trecut ca şi astăzi, 
în linii generale, esenţiale, Serbia şi poporul sîr- 
besc sînt în legătură cu Marea Apusului. 

Grecii, popor balcanic? De ce? Cînd, în ce 
moment rasa grecească s'a întins în regiunile 
acestea din Balcani? Grecia veche, cu cetăţile 
ci, se găsia în Moreia şi părţile vecine, în Pelo- 
pones şi părţile vecine ale Continentului. Acolo 
se întind ramificaţiile Pindului. Nu sa gîndit 
niciun istoric al anticitâţii elenice, care să fi căutat 
în configuraţiunea solului secretul însuşirilor su- 
perioare ale rasei greceşti, să spuie că munţilor 
de acolo li se datoresc calităţile mari ale acestei 
rase. 

Munţii greceşti sînt foarte interesanți şi foarte 
puţin locuiţi, doar de turme de capre ; dar, dacă 
nu mă înşel, cultura veche a Grecilor naă făcut-o 
caprele de pe munții sterpi al Eladei, ci cultura 
veche a Greciei a făcut-o omul de pe ţerm; omul 
Mării, nu capra muntelui. (Ilaritate.) Că totuşi 
capra muntelui, în timpuri mai apropiate,a putut 
transmite anumite însuşiri sufleteşti unor perso- 
nalităţi exagerate care caricaturează poporul lor, 
de şi el nu merită această soartă, este altceva. 
(llaritate.) 

Prin urmare, cum Siîrbul este o creaţiune a 
Adriaticei, Grecul este o creațiune a Mării 
acesteia Mediterane, a Arhipelagului, care s'a 
| mişcat totdeauna vie în jurul coastelor dinţate 
ale peninsulei ca şi în jurul insulelor ce alcă- 
tuiesc patrimoniul etnic al poporului grecesc. 
Aşa a fost, aşa este şi aşa trebuie să fie. Pe 
cît de neîntemeiată poate să fie o întindere 
a Statului sîrbesc într'anume colț către Vidin și 

Sofia — Bulgarii zic că aŭ găsit acum în urmă 
o hartă etnografică sirbească împărţită între sol- 
daţii sîrbi, care cuprindea în limitele Serbiei ire- 
dente regiunea Sofiei şi a Vidinului —, prin ur- 
mare pe cît de neîndreptățită este pretenţia 
rasei sirbeşti de a reţinea toată Macedonia atunci 
cînd i se pot deschide alte drumuri în alte di- 
recţii, potrivit tradiției istorice adevărate, tot aşa 
de absurd este din partea rasei greceşti să lase 
la o parte coastele Asiei Mici şi pe Grecii din 
Turcia pentru a se înfunda în regiuni albanese 
şi macedonene care naŭ format: niciodată partea 
cea mai prețioasă, supt niciun raport, a expan- 
siunii poporului grecesc. (Aplause.) Dacă unii 
sînt prinşi de furia Balcanului şi lasă Marea 
Adriatică pentru prăpăstiile din apropiere de Sofia 
şi Vidin, aceiaşi furie balcanică face pe oamenii 
cari aŭ înnaintea lor Smirna, ruinele Troil, in- 
sulele nerăscumpărate încă din stăpînirea străină, 
îi face să-şi întrebuinţeze toată energia diplo- 
matică şi, la întîmplare, şi militară, pentru stä- 
pînirea unor teritorii care, chiar dacă în unele 
părţi sînt în legătură actuală cu rasa grecească, 
nu constituie partea esenţială, partea a cării des- 
robire să se impună grabnic pentru poporul 
grecesc. 

In ceia ce priveşte pe Bulgari, cunoaşteţi hăr- 
tile pe care le-aţi văzut de atitea ori. Nu ştii 
dacă trebuie să te necăjeşti cînd ştii cîtă sufe- 
rinţă, cîte sforțări zădarnice, cîtă pierdere de 
timp şi de oameni o să iasă din miserabilele 
aceste pstece de hîrtie! Sînt hărți ma! răâfăcă- 

toare decît mulțimi întregi de sălbateci, cărora 
li-ai da drumul într'o ţară. Sînt hărţi care ucid 
mai mulţi oameni cu centimetrul lor pătrat de 
hirtie colorată decit cum se distrug cu cele mai 
învierșunate mijloace perfecţionate de nimicire 
tehnică din zilele noastre, fiindcă din petecul 
acesta de hîrtie înnebuneşte omul şi, dacă a 
înnebunit omul, pe urmă, cu mijloacele ce 
le are la îndemiînă, face toate ticăloşiile de pe 
lume. 

Prin urmare am văzut hărţi bulgare arătînd 
Bulgaria pe vremea cutărul stăpînitor din veacul 
al X-lea, ori pe vremea cutăror alți stăpînitori 
din veacul al XI-lea şi al XII-lea ; toată Peninsula 
Balcanică se mînjeşte de verde după capriciul 
acestor istorici şi etnografi improvisaţi şi intere- 
sați din timpul nostru. Aşa judecă Bulgaria din 
anul 1915, încălzită de succesul colaboraţiei... Ştiţi 
insă că e cintec de cor şi cîntec de solist, dar 
solistul acela e — pentru el însuşi — lucrul de 
căpetenie. Un succes de cor am cîştigat şi noi 
la 1913 : fiecare în cor îşi închipuie că lumea îl 
aude numai pe el, pe cînd lumea, nu ştie care e 
partea ui şi care e partea celuilalt. Prin urmare 
Bulgarii, îmbătaţi de succesele acestea corale, 
care sint foarte importante, dar în care deosebi- 
tele elemente nici nu trebuie să se distingă, îşi 
închipuie că a venit vremea să se scalde în trei 
Mări (ilaritate). 

Ca figură, e foarte frumos (ilaritate). Eù gîn- 
desc însă că nu poate fi ideie mai nenorocită 
decit ideie care a adus pe Bulgari la această 

concepţie. pe cînd aveai nevoie numai, cum avem 
şi noi şi oricine, de un drum, asigurat prin tratate 
de comerţ sai alianțe politice, către cutare Mare. 
Ca să mergi de la București la Virciorova aceasta, 
nu înseamnă că trebuie să cumperi toate moşiile 
de la Bucureşti la Vîrciorova pentru a trece doar 
pe pămîntul tău, ci ajunge să iel un bilet ca să 
poţi merge de la un oraş la cellalt. Şi între popoare 
e acelaşi lucru : nu mergi numai pe locul d-tale, 
ci şi pe loc străin, cu biletul pe care ţi l-a dat 
tratatul: Germanii aŭ mers la Triest şi merg 
de decenii, fără ca Triestul să facă parte din 
Statele germane. Ar fi fost o nebunie, cînd anume 
tratate de comerț îți dădeau toate garanţiile şi toată 
putinţa de a ajunge unde voiai, să te apuci de 
cuceriri, împotriva prietenilor sau duşmanilor, 
pentru un drum. Este cea mai imbecilă ideie care 
a putut să între în mintea unorrudimentari cu- 
getători politici, cari parcă vin din alte secole, 
tîrină după dînşii cenuşa cine ştie căror sfări- 
mători de hotare din veacuri absurde de barbari. 
Trebuie să aibă cineva bunul simţ de a cruța şi 
puterile sale naţionale. Dacă le vor răspîndi în 
toate părţile, v.:r avea succese extraordinare, dar 
cată a doua zi să vezi unde sînt? Fiecare din 
noi poate să risipească nişte energii atunci cînd 
e hotărît să nu mai apuce ziua de mîne; dar 
energie extraordinară nu cheltuieşte acel care 
mai are nădejde de traii. 

Sistemul acesta trilateral în ceia ce priveşte 
drumurile poate fi găsit toarte absurd, dar e 
explicabil; nu e vina unui om, ci a educației 

politice a tuturora ; sint vinovate ideile falşe ce 
stai la basa acestei educații politice. 

La noi există oameni foarte cum se cade, cari-şi 
închipuiiii cîndva că şi noi avem nevoie de două 
Mări: de un petec de litoral la Marea Neagră, 
cît mai mare, de o bucăţică de Arhipelag în 
fund (ilaritate), şi, dacă sar putea şi un peticuţ 
de Mare Adriatică, n'ar strica. Cînd e noroc mult, 
cînd e berechet, încaltea să fie! (Ilaritate.) 

Ei bine, Bulgarii, prin toată desvoltarea Statului 
care doar li-a aparținut într'adevăr,a celui d'in- 
tăiu Stat bulgăresc, iar nu a celui de al doilea 
şi al treilea, aŭ ca şi: noi nevoie de o singură 
Mare. Şi spun: de o singură Mare. fiindcă, de 
tapt, a! nevoie de ceia ce poți să capeţi. Lucrul 
pe care nu poţi să-l capeţi este doar o suferință; 
e o perpetuă suferinţă această tendinţă către lu- 
cruri imposibile, care sînt astăzi pentru ca mine 
să nal nici ceia ce ai avut ieri. Și aceasta se 
poate! 

Bulgarii aŭ, de fapt, un vechii rol: rolul 
acela de a pinca pe cît se poate liberă Marea 
Neagră pentru necesităţile elementare ale unei 
desvoltări de Stat. Dar aceasta n'o pot face 
singuri; trebuie cel puţin doi, față de covir- 
şitoarea putere a unul al treilea, care este aici, 
care are şi el drepturile şi nevoile lui, care e maï 
mare decit nol amindoi, pentru ca faţă de dînsul 
să se capete atita libertate în Marea Neagră, cîtă 
ni ajunge fără să ne facem moştenitorii Impăra- 
ţilor bizantini. Haina Impăraţilor bizantini e foarte 
mare; ea este o plapomă pentru toţi balcanici la- 

o laltă şi evident că e foarte absurd ca, atunci? 
cînd mai mult copii împart o plapomă, unul din- 
ir'înşii să se giîndească a o preface în mantă pro- 
prie. Da, noi împreună, înţelegind că nu ne putem 
înlocui şi înlătura, că nici Romiînii nu pot lua 
toate cadrilaterele pe care le-ar tăia în Peninsula 
Balcanică şi nici Bulgarii nu ni pot lua nouă 
malul nostru de Mare Neagră, care a fost malul 
strămoşilor noştri. (Frenetice aplause.) Fiindcă 
Sciţia Minoră, Dobrogea, cum ni arată şi cerce- 
tările d lui Pirvan, din timpul din urmă, este în 
legătură, nu cu lumea balcanică. ci cu toate de- 
buşeele fireşti ale lumii acesteia de pe malul stîng 
al Dunării, şi, cum este pentru noi o pretenţie 
absurdă a merge pănă la Varna, tot aşa pentru 
dinşii este o absurdă pretenţie să încerce a 
ridica malul lor pănă la gurile Dunării: nică 
noi strimtorindu-i pe dinşii aşa, n'am avea un 
moment de linişte şi nu ne-am putea gîndi la 
altceva în viitor, şi, tot aşa nici el n'ar avea un 
moment de linişte dacă şi-ar aşeza brutal mîna 
peste mijlocul nostru de a respira în lume, care 
este Dobrogea. (Puternice aplause.) 


Atunci, d-lor, vedeţi că se poate pune ceva 
în locul furiei balcanice exclusive de care toţi 
aŭ fost apucaţi pe rînd, ucigîndu-se între dinşii 
în profitul măririi monarhiilor vecine. Dacă se 
schimbă ideia aceasta falşă a balcanismului, pe 
care aŭ adus-o călătorii şi diletanţii geografi, dacă 
se înlocuieşte această noţiune moartă şi rău- 
făcătoare prin noţiunea vie, binefăcătoare, dacă 


39 


se suplineşte noţiunea de confusiune a muntelui! 
prin noțiunea de deosebire a Mărilor, atunci 
fiecare îşi vede de rostul lui: Grecul de Arhi- 
pelag, de Marea de Marmarà, Sirbul de litoralul 
balcanic al Mării Adriatice, cu toate drepturile 
care se cuprind întrînsul; Bulgarul şi noi îm-- 
părțind fiecare, potrivit cu expansiunea sa eco- 
NOmică şi culturală şi cu nevoile care pleacă din 
această expansiune economică şi culturală stă- 
pînirea asupra apelor Mării Negre, pe care, în 
cela ce priveşte strimtorile cu care se termină, 
ŞI unul şi altul ati interesul de a le păstra libere. 

dar nu urîndu-se şi duşmănindu-se, ci înţelegiîn- 
du-se, fie şi, pentru acel care a greşit mai mult, 

printr'o totală refacere a ființei sale morale şi o 
totală preschimbare a politicei sale, înţelegîn- 
du-se, zic, împreună pentru a asigura schimbul 
firesc de produse ale unui Stat şi ale celuilalt 
şi libertatea apelor care scaldă coastele amîn- 
durora. 


Dar veţi zice: Cum d-ta, unul dintre înte- 
meietorii Institutului Sud-Ost European, d-ta care 
acolo vorbeşti de interesele Balcanilor, înmor- 
miîntezi balcanismul cu desăvîrşire în seara a- 
ceasta ! Iei, de o parte, pe Bulgari şi-i aşezi în 
Marea Neagră, pe alţii îi pul la Arhipelag şi la 
Marea de Marmarà, pe alţii la Marea Adriatică ? 
Deci unde maï e Balcanul ? 

Este undeva Balcanul — şi acesta este Seia 
parte a conferinței —, în alt domeniu decit al 
ambițiilor îngrijitoare. Balcanul există in alt do- 

meniu decit al rivalităţilor nesănătoase, Balcanul 
există în altă lume decît a luptelor de nimicire, 
a carnagiilor fratricide care se perpetuează de 
decenii întregi şi contituie nenorocirea tuturor 
popoarelor balcanice: el există în toată amin- - 
tirea trecutului, în fundamentalele nevoi ale pre- 
sentului şi în necesităţile inexorabile ale viito- 
rului. 


Mă explic. Romîni, Slavi — unii Sirbi, alţii 
Bulgari Muntenegrenii nu sînt decit tot Sirbi —, 
Albanesi, — întru cît vor putea trăi, şi li urăm 
să trăiască şi eï cît mal mult, fiindcă sînt legaţi 
printr'o milenară ereditate cu propria noastră rasă : 
el Ilirieni, not înnainte de toate Traci — Greci, — 
de Turci nu vorbim fiindcă viitorul lor naţional 
se presintă astăzi, mulţămită propriei lor vo- 
inţe, în condițiuni de acelea încît nici profetul 
Mohammed n'ar putea spune ce o să li se în- 
tîimple. mine, după atitea succese —, toate na- 
țiunile acestea sint în aparenţă aşa de deosebite, 
în alcătuirea lor etnică, dar în fond nu sînt aşa 
de deosebite cum par. Şi acum în urmă a mat 
răsărit o teorie de deosebire pe lingă toate cele- 
lalte şi gazetele noastre aŭ făcut zgomot mare 
despre un articol al vecinilor de la Pesta, care 
vorbia despre «turanismul Bulgarilor». Turanis- 
mul bulgar datează, de fapt, de la 1913, cînd 
unii dintre Bulgari, în năcazul lor pe Ruşi, aŭ 
spus: fiindcă d-voastră ajutaţi pe Romîni, pe 
Sirbi şi pe Greci contra noastră, de acum în- 
nainte nu mai voim să fim Slavi, ci o să fim 

Mongoli! (Mare ilaritate.) ŞI în articole din presa 
bulgară teoria aceasta a mongolismului Bulga- 
riei — el zic: turanismul — a tost apărată. Nimic 
mal falş! Turanienii lui Asparuc, cari aŭ venit 
în secolul al VII-lea, erai în adevăr Turci curaţi. 
E incontestabil: cu tuiuri, cu graiŭ uralo-altaic, 
cu păgînătatea specială stepei europene şi asia- 
tice. Dar aceştia erai cîteva mil de oameni și 
atît; erai o bandă războinică şi o dinastie. Aú 
trecut cîteva secole, şi na rămas nimic din ca- 
racterele deosebitoare etnice ale clasel acestea 
dominante ; sai confundat absolut în mulțimea 
slavă care se găsia acolo. Cind am fost în Bel- 
grad acum cîţiva ani, un om, nu numai foarte 
cuminte, dar şi foarte învăţat, a început să-mi 
arăte fotografii luate în războiul din urmă ca 
să-mi dovedească cît de mult trăieşte rasa tura- 
nică în Bulgarii de astăzi. Tema era foarte 
uşoară: a ales pe cei mai uriți dintre Bulgari 
şi i-a presintat ca tipuri turanice incontestabile 
(ilaritate), Dar cu sistemul acesta găseşti Lurani 
euraţi şi în Franţa, şi în Belgia şi în Germania 
şi în America-de-Sud şi oriunde, fiindcă uriciu- 
nea este ceva inestetic, dar nu etnografic (ilari- 
tate). Nu, d-lor, acestea pot fi bune pentru ser- 
virea unul scop de actualitate din partea unui 
diletant pretenţios, dar nu cuprind nimic adevărat. 
Bulgarul e Slav ca şi Sirbul, întru cît Sîrbul e slav. 

Fiindcă, vedeţi, este o lege care domină toate 
legile, toate schimbările etnografice: «apa trece, 
pietrele rămîn» e un dicton fundamental şi în 
etnografie. Rasa veche e rasa principală. Cre- 

deţi d-voastră că rasa slavă era aşa de bo- 
gată, încît a fost în stare să înlocuiască populații 
întregi, rămînind cu toate acestea şi în Ru- 
sia şi în Polonia, și în provinciile supuse as- 
tăzi monarhiei habsburgice şi dindu-ni şi nouă 
anume elemente slave? Că ea a cucerit substi- 
tuindu-se în întreg Balcanul, pentru ca pretutin- 
deni să fie Slavi curaţi? Elementul cel vechiu 
traco-iliric a subsistat pretutindeni. Na venit 
încă vremea antropologiei serioase. Antropologii 
sînt în cea mai mare parte încă oameni cari 
umblă cu o sforicică în buzunar ca să fixeze 
indicele cefalic la oameni întrebindu-i ce limbă 
vorbesc, dar fără a întreba de trecutul familiei 
lor, care, acesta, este lucrul de căpetenie. Dacă 
întîlneşti pe cineva care vorbeşte romăneşte, nu 
e de ajuns pentru a determina naționalitatea lui, 
chiar cînd asigură că e de origine curat romă- 
nească ; trebuie să cunoşti perfect tot rostul 
unei 'ocalităţi şi, întru cît e posibil, chiar rostu- 
rile tamiliilor de acolo ca să-ţi servească pentru 
eşafodarea unei teorii. N'a venit încă vremea 
cercetărilor antropologice serioase ; cînd va veni, 
garantez că în Peninsula Balcanică se va găsi, 
indiferent de naţiuni, o potrivire aşa de perfectă 
în ceia ce priveşte caracterele esenţiale ale ra- 
sei de la un popor la altul, încît nimeni să nu 
poată tăgădui importanţa vechiului element liric: 
tracic peste elementul slav suprapus. 

Şi gindiţi-vă încă la un lucru. Sirbii: Slavi; 
noi: Romani curaţi. Dar toată lumea ştie că ro- 
manismul Romanilor, înnainte de a se întinde 

pe malul stîng al Dunării, sa întins pe malul 
drept, că dominaţia aceasta a fost foarte puter- 
nică şi ca infiltrație de element rural ţerănesc 
care a precedat cucerirea lui Traian în ţerile 
noastre, că elementele venite la noi din Italia, 
prin infiltrația aceasta au trebuit să treacă pe la 
dînşii ca să ajungă la noi, că aŭ dăinuit prin re- 
giunile iliro-trace pe care le ţine azi poporul 
sîrbesc. Credeţi că Siîrbii au puţine elemente 
romanice curate, italice, în alcătuirea fâpturii lor 
etnice? N'are decit să meargă cineva să pri- 
vească, să măsoare indicele cefalic al fiecăruia 
şi să-l interpreteze cu ochii lui, cari şi ei folo- 
sesc la ceva; ochii aceştia îl vor arăta şi singuri 
că, oriunde noi aşteptăm Slavi, găsim basa iliro- 
tracă apoi o pătură romană foarte importantă şi 
numai asupra tuturor acestora sa aşternut pă- 
tura ultimă a năvălirii slave. Avem prin urmare 
elemente comune de rasă, care nu sînt secun- 
dare, ci elemente principale în deplinul înţeles al 
acestui cuvînt «principal». Oricît am vrea, nu 
ne putem despărți de această comunitate mile- 
nară, care, în tot ceia ce alcătuieşte viaţa popu- 
lară, domină pănă astăzi. Am spus de atitea ori 
şi nu pierd ocasia să o repet: locuinţa, felul de 
îngrijire al ogoarelor, elementele primitive de 
artă, superstiţiile populare de la un capăt la 
altul al Peninsulei Balcanice, cu schimbări toarte 
slabe, le vom întilni. Este insă imposibil ca o 
comunitate de rasă unită cu vecinătate perpetuă 
să nu constituie un element fundamental de le- 
gătură între popoare. Cind este numai unitate 

de rasă. dar vecinătatea lipseşte, aceasta se poate 
întîmpla, dar, cînd, pe lingă unitatea de rasă, 
vine şi această vecinătate neîntreruptă, legăturile 
sînt de acelea pe care nicio nebunie trecătoare a 
unul om politic, nicio ambiţie a unui general do- 
ritor de carieră nu le poate sfărîma. Peste toate 
suferințele pe care ni le dăm unii altora, acestea 
sînt elemente care rămin. 

Al doilea: viaţa noastră romană a fost co- 
mună, viaţa noastră bizantină, viaţa noastră tur- 
cească ne-a strîns împreună. Acelaşi popor ne-a 
ridicat către o cultură ma! înnaltă: poporul ro- 
man ; acelaşi Stat ne-a ţinut într'o organisare 
politică unitară: Statul bizantin; aceiași nouă 
rasă dominantă ni-a dat, pe lingă multă garanţie, 
şi multă suferință : rasa turcească. Secole întregi 
am stat unii lîngă alţii, împărtăşind clipă de clipă 
toate vicisitudinile aceleiaşi vieţi. Acestea sînt 
iucruri care nu se pot înlătura. In locul balca- 
nismului de ură, în locul balcanismului de rivali- 
tate, în locul balcanismului de deslocuire reciprocă, 
punem balcanismul de comune amintiri istorice. 


Şi am spus că, nu numai în trecut, dar şi în 
present şi în viitor, sînt şi vor fi elemente reale 
care pot înlocui banditismul pe care vom î căutat 
să-l înlăturăm. lată aceste elemente: lumea fără 
îndoială că se va preface. Nimănul dintre nol nu-i 
plac marile monarhii în sensul acela de a face 
ca popoarele mici să robească popoarelor mari, 
ca munca şi sîngele celor puţini să ajute la gloria 
şi prosperitatea celor mulţi. Ar fi o nedreptate pe 

care popoarele n'ar tolera-o. Cutare poate birui 
într'un moment, fie şi într'o generaţie, dar vine 
alt moment şi altă generaţie, şi se adună la un 
loc cei puţini, cei slabi şi apăsaţi şi răstoarnă, 
cum sai răsturnat toate monarhiile universale, 
orice încercare de distrugere a liberei manifestări 
și desvoltări a vieţii lor etnice. Acesta este un 
adevăr istoric nerăsturnabil. Să nu mai plîngă 
cei mici în pumni, descurajaţi pentru ceia ce se 
vede astăzi, să se gindească la lucrul mare care 
neapărat va veni mîne. Din toate lacrămile şi 
suspinele femeiuştelor masculine nu iese niciodată 
nimic folositor pentru niciun popor de pe lume. 

Prin urmare monarhie de dominație, de ex- 
ploatare a unora prin alţii nu se poate; nevoile . 
însă ale vieții economice şi culturale vor grupă 
neapărat, după război, aceste popoare în forme 
mai mari decît formele pe care le-aii avut as- 
tăzi: hotarele de Stat vor exista, steagurile vor 
flutura libere, fiecare se va putea bucura de pri- 
veliştea armatei sale apărind scopurile sale; se 
va vorbi cu drag şi mai departe în limba fie- 
căruia. Insă în anumite forme, pe care le putem 
prevedea numai neîndestulător, pe care le putem 
abia întrezări astăzi, se vor face marile comunităţi 
economice, cărora li vor corespunde anume le- 
gături politice: nu «Sfinte Alianțe» de suverani, 
nici stăpiniri de oştiri perfecte asupra naţiilor 
care nu sint în stare să ridice aşa de sus mijloa- 
cele lor de apărare militară, ci în condiții de 
quasi-egalitate, întru cît desvoltarea unora sati 

altora, care nu e aceiaşi, va permite-o, se vor 
stabili aceste legături. 

O legătură va cuprinde Europa centrală ; po- 
poarele din Europa apuseană care aŭ luptat astăzi 
împreună se vor simți multă vreme legate prin 
amintirea acestor lupte de astăzi: nimeni nu va 
putea sfărîima această legătură. Şi în Orientul no- 
stru, acoperit de stăpînirea sau de ameninţătoarea 
umbră imperială a Rusiei, se va face o nouă le- 
gătură a popoarelor, în care se va amesteca din 
ce în ce maï mult dreptatea, mai multă ome- 
nie, mai multă umanitate; va fi o vreme a Sta- 
telor-Unite şi pentru acele popoare din Rusia care 
n'ai tradiţii de viaţă naţională proprie şi maŭ 
amintiri istorice pe care să nu le împartă cu 
alţii. N'o să se vadă niciodată Ucraina aceia pe 
care o aşteaptă unii, Ucraina ce are, ca deose- 
bire faţă de Rusia cea mare, un indice cefalic 
de natură maï mult diplomatic şi deosebiri de 
limbă” care sînt mai mult vicii dialectale decit 
adevărate deosebiri de la un graiu la altul. Prin 
urmare multe din popoarele unite astăzi în Rusia 
vor fi unite pe altă basă şi cu un alt viitor în 
Rusia liberă, pe care o vor vedea-o veacurile 
de după noi. 

Popoarele acestea din Balcani, Ptatele pe care 
le-am întemeiat Dumnezei ştie cu cite osteneli, 
în care am închis Dumnezeiă ştie cîtă iubire şi 
cîtă jertfă, Statele acestea nu vor putea trăi 
deosebit, ca elemente răzlețe, față de aceste mari 
creaţiuni economico-politice ale viitorului. Unde 
voiţi să le aşezăm? Dece voiţi să le legăm? Să 

le legăm de Rusia, cu care, în ceia ce priveşte 
rasa — de fapt -—, în ceia ce priveşte amintirile 
şi interesele de viitor, este aşa de puţină comu- 
nitate? Să le legăm de monarhiile Europei cen- 
trale, care le privesc cu cea mai puţin simpatică 
din cele două fețe? Să le legăm de depărtatul 
Occident, care ni e drag, dar n'are mina destul 
de* lungă pentru a le putea apăra în fiecare 
moment ? 

Sau, poate, să ne separăm pentru ca fiecare, după 
anumite afinități de rasă saŭ afinități culturale, 
să se confunde cu unul sai altul din Statele a- 
cestea mari ale viitorului? Adecă Bulgaria să 
formeze, cum s'a zis, podul spre Asia Mică al 
rasei germano-maghiare ? Frumos rol! Noi să ne 
transiormăm în cine ştie ce alt pod pentru cine 
ştie ce altă înnaintare? Grecia. în lumea ei medi- 
terană, să-şi asigure şi ea doar rostul unui inel 
de legătură între anume interese economice şi 
politice, de o parte, şi alte interese economice 
şi politice, de altă parte? 

N'ar fi o decădere şi o înjosire pentru fiecare 
din not? Nu ni cer interesele cele mai esenţiale 
ale ființei naţionale a fiecăruia dintre noi să 
creăm, alături de marile formaţii economico-po- 
litice ale viitorului, pe basa unității romano-bi- 
zantine şi greceşti din trecut, o lume balcanică, — 
să-i zicem aşa fiindcă nu găsim alt termen (a- 
plause),—capabilă de a se apăra împotriva oricui, 
cu milioane de soldaţi, garantînd desfâşurarea în 
interes propriu a unei culturi şi a unei vieţi eco- 
nomice care peste trecere de un veac ar fi în 

stare să dea nouă elemente de originalitate şi 
viaţă culturii viitorului european? Cine poate să 
spuie că dincolo este adevărul, şi aici rătăcirea ? 
CA dincolo sînt interesele adevărate şi aici fan- 
tasiile unui visător? Fără îndoială că aici stă 
dreptatea ; şi o să ajungem aici. Cu cît mai ră- 
pede, cu atît mal bine, fiindcă acei cari se îndă- 
rătnicesc să păstreze relele trecutului nu vor fdlosi 
prin toate relele trecutului în lumea cea nouă care 
se ridică astăzi. De sigur crimele războiului 
care se petrece supt ochii noştri sint tocmai me- 
nite să înlăture una din suferinţele fundamentale 
ale omenirii. Se pregăteşte o lume mai bună. Cine 
va veni în această lume mai bună aducînd ceia 
ce e mai bun în sufletul săă, acela va birui; iar 
cine va aduce din îndelungata noapte morală a 
omenirii toate stafiile de ură care au străbătut-o 
şi aŭ stăpînit-o, acela este condamnat prin însăşi 
răutatea sa, prin însăşi insociabilitatea sa inter- 
naţioaală, la peire. (Aplause îndelung prelun- 
gite, călduroase ovații.) 


Stenografiat de H. STAHL. 








